|  |  |  |
| --- | --- | --- |
| ГРБОВИ ЗА МЕМОРАНДУМ | Szerb Köztársaság  Vajdaság Autonóm Tartomány  **Tartományi Oktatási, Jogalkotási,**  **Közigazgatási és Nemzeti Kisebbségi – Nemzeti Közösségi Titkárság**  Mihajlo Pupin sugárút 16., 21000 Újvidék  Telefon: +381 21 487 46 02,  ounz@vojvodinа.gov.rs | |
|  | SZÁM: 000229714 2025 09427  001 001 000 001 | DÁTUM: 2025. január 29. | |
|  |  |  | |

A Vajdaság autonóm tartományi alap- és középfokú oktatásra és nevelésre, valamint a diákjólétre vonatkozó programtevékenységek és projektek finanszírozását és társfinanszírozását célzó költségvetési eszközök odaítéléséről szóló tartományi képviselőházi rendelet (VAT Hivatalos Lapja, 14/2015. és 10/2017. szám) 5. szakasza, továbbá a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság költségvetési eszközeinek Vajdaság Autonóm Tartományban a diákjólét színvonalának emelését célzó programtevékenységek és projektek finanszírozására és társfinanszírozására való odaítéléséről szóló szabályzat (VAT Hivatalos Lapja, 5/2025. szám) 2. szakasza alapján, figyelemmel a Vajdaság Autonóm Tartomány 2025. évi költségvetéséről szóló tartományi képviselőházi rendeletre (VAT Hivatalos Lapja, 57/2024. szám), a tartományi titkár

**PÁLYÁZATOT**hirdet

**VAJDASÁG AUTONÓM TARTOMÁNYBAN A DIÁKJÓLÉT SZÍNVONALÁNAK EMELÉSÉT CÉLZÓ PROGRAMTEVÉKENYSÉGEK ÉS PROJEKTEK 2025. ÉVI FINANSZÍROZÁSÁRA ÉS TÁRSFINANSZÍROZÁSÁRA**

A Titkárság a Pályázatot a Vajdaság Autonóm Tartomány 2025. évi költségvetéséről szóló tartományi képviselőházi rendelettel a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárságnak (a továbbiakban: Titkárság) a Vajdaság Autonóm Tartományban a diákjólét színvonalának emelését célzó programtevékenységek és projektek finanszírozására és társfinanszírozására vonatkozó külön rovatrendjében biztosított **2.500.000,00 dinár** összegre írja ki.

**Pályázati feltételek**

1. Pályázók köre:

* A pályázaton való részvételre a Szerb Köztársaság, illetve Vajdaság AT által alapított, Vajdaság AT területén működő diákjóléti intézmények – középiskolai diákotthonok, diákotthonnal működő iskolák, diákotthonnal működő speciális iskolák, diákközpontok, diáküdülők és diák művelődési központok jogosultak.

1. A hivatkozott eszközök rendeltetése:

* Vajdaság autonóm tartományi diákotthonok találkozójának megszervezése,
* oktatási és nevelési, művelődési, művészeti és sport programok és projektek megvalósítása, különféle rendezvények szervezése,
* a HACCP és ISO szabványok bevezetése és fenntartása a diákjóléti intézményekben, valamint

- a diákjólét színvonalának emelését célzó egyéb programtevékenységek és projektek megvalósítása.

1. Az eszközök elosztásának mércéi:

* a programtevékenység, illetve a projekt jelentősége a Vajdaság autonóm tartományi diákjólét fejlesztése tekintetében,
* a programtevékenységgel, illetve projekttel felölelt résztvevők száma,
* a diákjóléti intézmény székhelye szerinti helyi önkormányzat fejlettségi szintje,
* a programtevékenység, illetve a projekt tekintetében más finanszírozási források megléte,
* a Vajdaság AT költségvetéséből az előző években odaítélt eszközök sikeres teljesítése a költségvetési eszközök rendeltetésszerű és jogszerű felhasználásáról szóló beszámolóval és bizonyítékokkal alátámasztva,

1. A PÁLYÁZATI KÉRELMEK BENYÚJTÁSÁNAK MÓDJA:

A pályázati kérelmeket írásban (kizárólag a Titkárság honlapján közzétett űrlapon kitöltve) papírformában, lezárt borítékban az alábbi címre kell eljuttatni:

**POKRAJINSKI SEKRETARIJAT ZA OBRAZOVANJE, PROPISE, UPRAVU I NACIONALNE MANJINE – NACIONALNE ZAJEDNICE   
Bulevar Mihajla Pupina 16, 21000 Novi Sad** (Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság, 21000 Újvidék, Mihajlo Pupin sugárút 16. szám)

a pályázat/program és projekt elnevezésének megjelölésével postai úton, vagy személyesen kell átadni a tartományi szervek iktatójában (a fentiekben feltüntetett címen) 9-től 14 óráig.

A teljes pályázati dokumentációt 2025. január 29-étől lehet letölteni a Titkárság [www.puma.vojvodina.gov.rs](http://www.puma.vojvodina.gov.rs) honlapjáról.

A pályázónak a pályázati űrlaphoz az alábbiakat kell csatolnia:

1. az adószámról szóló igazolás másolatát, továbbá
2. a programtevékenység/projekt költségeire vonatkozó kötetlen ajánlatot-előszámlát (költségszámítást).

**Egy intézmény csak egy pályázati kérelmet nyújthat be.**

**A pályázati kérelmek benyújtási határideje 2025. február 14.**

A Titkárság fenntartja a jogát, hogy a kérelmezőtől - szükség szerint - a dokumentumok hiánypótlását és további információt kérjen, illetve az eszközök odaítéléséhez meghatározott feltételek teljesítését szabja meg.

A késedelmes és hiányos kérelmeket a Titkárság nem bírálja el.

A Pályázat eredményei a Titkárság honlapján kerülnek közzétételre.

**A pályázat megvalósításával kapcsolatos további tájékoztatás a Titkárság 021/487-4602 telefonszámán kapható.**

**Ótott Róbert**

**TARTOMÁNYI TITKÁR**